Euroopa Kohtu (üheksas koda) 18. aprilli 2013. aasta määrus – Germanwings
(kohtuasi C‑413/11)
Kodukorra artikkel 99 – Lennutransport – Määrus (EÜ) nr 261/2004 – Reisijate õigus saada lennu pikaajalise hilinemise korral hüvitist – Võimude lahususe põhimõte Euroopa Liidus
Transport – Õhutransport – Määrus nr 261/2004 – Ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta – Õigus hüvitisele hilinemise korral – Tingimused – Euroopa Kohtu antud tõlgendus määrusele – Võimude lahususe põhimõte Euroopa Liidus – Mõju puudumine (ELL artikli 19 lõige 1 ja lõike 3 punkt b, ning artikli 13 lõige 2; ELTL artikkel 267; Euroopa Parlamendi ja nõukogu määrus nr 261/2004, artiklid 5–7) (vt punktid 18–23 ja resolutsioon)
Ese
Eelotsusetaotlus – Landgericht Köln – Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT L 46, lk 1, ELT eriväljaanne 07/08, lk 101) artiklite 5, 6, 7 ning artikli 8 lõike 1 punkti a ja artikli 9 tõlgendamine – Õigus hüvitisele hilinemise korral – Euroopa Kohtu pädevuse piirid – Milline tähendus on Euroopa Kohtu 19. novembri 2009. aasta otsuses liidetud kohtuasjades C‑402/07 ja C‑432/07: Sturgeon jt antud tõlgendusel, millega laiendati hüvitise saamise õigust analoogia alusel lennu hilinemisele.
Resolutsioon
Võimude lahususe põhimõtet Euroopa Liidus ei mõjuta Euroopa Kohtu tõlgendus Euroopa Parlamendi ja nõukogu 11. veebruari 2004. aasta määrusele (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, ja mille kohaselt on hilinenud lendude reisijatel õigus saada hüvitist, kui nad jõuavad lõppsihtkohta algselt kavandatust vähemalt kolm tundi hiljem, olgugi et selle määruse artikkel 6, mis käsitleb hilinemisi, näeb esiteks ette ainult õiguse saada abi ja hoolitsust ning teiseks viidatakse sama määruse artiklile 7, mis reguleerib hüvitise maksmist, ainult lennureisist mahajätmise või lennu tühistamise korral.